Håvard Flatmo

Håvard Flatmo (født 1974) er en musiker fra Stjørdal.

I 1992 var han med å starte bandet Vømlingan som bassist, tekstforfatter og komponist fram til 2015. Hans debut som låtskriver var på Vømlingans plate Ørderpop i 1997. Vømlingans siste utgivelse No e festen i gang (2014) bestod av låter skrevet av Håvard Flatmo og Anbjørn Viem.Vømlingan i studio

Flatmo sang og spilte gitar i bandet Hauk og due, hvor han også komponerte musikk. Hauk og due utga sin første EP i 2013, Føglan veit. Albumet Gamle flamma kom i 2014.  Bandet ga totalt ut tre album og et kort-album (EP).Påkledd Flatmo spilles mye på radio  Tidligere har Flatmo spilt og vært låtskriver i Gus Panser (1999-2002). Han var også bassist i Samspilte Slyngler (1995-1996), og mandolinist The Musha Rings gjennom 90-tallet.

Flatmo ga ut sitt første soloalbum, Bortafor, i 2021. Hans andre soloalbum, Femte akt, kom i 2022. Singelen Downtown Train (Toget te byen), en trøndersk gjendiktning av Tom Waits' sang, ble utgitt i 2024. Samme år kom også en tolkning av Ole Paus sin Mitt lille land, og også albumet Frihet med eget låtmateriale.   

Flatmo har også skrevet manus og komponert musikk for teater. Hans debut som teaterforfatter og -komponist var Slottet Ritardandora (1995) i Trondheim, hvor han skrev sangene i lag med Øyvind Brandtzæg, og også medvirket som skuespiller. Flatmo har også arbeidet med teaterregi gjennom flere år, og har blant annet regissert revynummer som har vunnet NM i revy på revyfestivalen på Høylandet.

 Diskografi 
 Vømmøllokken (single), Vømlingan (1994) - bass, mandolin, kor
 Hm, Samspilte Slyngler (1996) - bass, kor
 Alt er sex, Studentersamfundet i Trondhjem (1997) - komponist
 Ørderpop, Vømlingan (1997) - bass, kor, forfatter, komponist
 Kåmma, Studentersamfundet i Trondhjem (1999) - forfatter, komponist
 Raventi malasas tivoli, Gus Panser (2000) - vokal, bass, forfatter, komponist
 Spæll mæ (samleplate), Gus Panser (2001) - vokal, bass, gitar, forfatter, komponist
 Wug, Gus Panser (2002) - vokal, bass, forfatter, komponist
 Vømmølspelet (EP), Vømlingan (2004) - bass, kor, forfatter, komponist
 Vømmølminner, Vømlingan (2007) - bass, mandolin, kor
 Føglan veit (EP), Hauk og due (2013) - vokal, gitar, komponist
 No e festen i gang, Vømlingan (2014) - vokal, kor, bass, forfatter, komponist
 Gamle flamma, Hauk og due (2014) - vokal, gitar, komponist
 Vers fra verdensrommet, Hauk og due (2015) - vokal, gitar, komponist
 Sjuke blomster, Hauk og due (2017) - vokal, gitar, komponist
Bortafor, Håvard Flatmo (2021) - vokal, forfatter, komponist, alle instrumenter
Femte akt, Håvard Flatmo (2022) - vokal, forfatter, komponist, alle instrumenter
Downtown Train (Toget te byen), Håvard Flatmo (2024) - vokal, gjendikter, alle instrumenter
Mitt lille land, Håvard Flatmo (2024) - vokal, alle instrumenter
Frihet, Håvard Flatmo (2024) - vokal, forfatter, komponist, alle instrumenter

 Referanser 

Kategori:Norske musikere
Kategori:Personer fra Stjørdal kommune